ATP30 กำไรแจ๋ว!
ATP30 ใส่เกียร์เดินหน้าเติบโตอย่างต่อเนื่อง กับธุรกิจบริการรถรับส่งพนักงานในนิคมอุตสาหกรรม และบริการในอุตสาหกรรมการท่องเที่ยวสามารถสร้างผลงานอย่างน่าพอใจ
9 พ.ย. 2561

คุณค่าบริษัท
บริษัท เอทีพี 30 จำกัด (มหาชน) หรือ ATP30 ใส่เกียร์เดินหน้าเติบโตอย่างต่อเนื่อง กับธุรกิจบริการรถรับส่งพนักงานในนิคมอุตสาหกรรม และบริการในอุตสาหกรรมการท่องเที่ยวสามารถสร้างผลงานอย่างน่าพอใจ เพราะจากการประกาศผลการดำเนินงานไตรมาส 3 สิ้นสุดวันที่ 30 กันยายน 2561 บริษัทมีรายได้รวมขยับขึ้นมาอยู่ที่ 110.21 ล้านบาท จากงวดเดียวกันของปีก่อน 89.84 ล้านบาท
ส่งผลให้บริษัทมีกำไรขยับขึ้นมาอยู่ที่ 10.69 ล้านบาท หรือ 0.020 บาทต่อหุ้น จากงวดเดียวกันของปีก่อน 8.35 ล้านบาท หรือ 0.017 บาทต่อหุ้น เกิดจากการขยายการให้บริการแก่ลูกค้าเดิมและลูกค้าใหม่ และขยายธุรกิจสู่ภาคการท่องเที่ยวซึ่งเริ่มให้บริการตั้งแต่เดือนมีนาคม และบริษัทสามารถบริหารจัดการต้นทุนน้ำมันและค่าใช้จ่ายในการซ่อมบำรุงได้ดีขึ้น อีกทั้งมีรถที่หมดค่าเสื่อมจำนวนรวม 25 คัน
ขณะที่ผลการดำเนินงานงวด 9 เดือน สิ้นสุดวันที่ 30 กันยายน 2561 บริษัทมีรายได้รวมขยับขึ้นมาอยู่ที่ 313.26 ล้านบาท จากงวดเดียวกันของปีก่อน 253.07 ล้านบาท ส่งผลให้บริษัทมีกำไรขยับขึ้นมาอยู่ที่ 30.50 ล้านบาท หรือ 0.058 บาทต่อหุ้น จากงวดเดียวกันของปีก่อน 15.69 ล้านบาท หรือ 0.032 บาทต่อหุ้น แสดงถึงการเติบโตที่มีประสิทธิภาพของการบริหารจัดการ
ทั้งนี้เชื่อว่าแนวโน้มธุรกิจของบริษัทในช่วงไตรมาส 4 เพราะว่าอยู่ระหว่างพิจารณาเซ็นสัญญากับลูกค้าใหม่เป็นบริษัทชิ้นส่วนยานยนต์ขนาดใหญ่ จำนวนรถกว่า 20 คัน คาดว่าจะเริ่มให้บริการและรับรู้รายได้ 1 ม.ค. 2562 นอกจากนี้ บริษัทอยู่ระหว่างการเจรจากับลูกค้าใหม่อีกหลายราย
สำหรับปัจจุบันมีจำนวนลูกค้าที่ให้บริการ 35 ราย จำนวนรถรวม 270 คัน มูลค่าสัญญารวม 1,964 ล้านบาท ทยอยรับรู้รายได้ถึงปี 2566
นอกจากนี้ นักวิเคราะห์ บล.เมย์แบงก์ กิมเอ็ง มองว่าผลกำไรในช่วงไตรมาส 4/2561 น่าจะเดินหน้าต่อเนื่องจากไตรมาสก่อน และจากงวดเดียวกันของปีก่อน จากการเข้าสู่ฤดูการผลิตภาคอุตสาหกรรม ขณะที่สินทรัพย์ให้บริการหลักอย่าง รถบัส รถแวนต่าง ๆ ก็มีจำนวนมากกว่าไตรมาส 4/2560 แล้วถึง 33 คัน หรือเพิ่มขึ้น 22% จากงวดเดียวกันของปีก่อน
สิ่งสำคัญจุดที่ดีมากของ ATP30 คือ กระแสเงินสดจากการดำเนินงานที่แข็งแกร่งต่อเนื่อง โดยเฉพาะไตรมาส 3 แม้ตัวเลขผลกำไรจะแสดงที่ 10.7 ล้านบาท แต่ในแง่กระแสเงินสดจากการดำเนินงานนั้นสูงถึง 26.2 ล้านบาท สูงกว่ากำไรถึง 2.4 เท่าตัว
ดังนั้นมีมุมมองบวกต่อการเป็นหุ้นขนาดเล็กที่มีการเติบโตดี และสม่ำเสมอจากสัญญาให้บริการระยะยาวกับลูกค้าระดับโลก คงคำแนะนำ “ซื้อ” ราคาเป้าหมาย 2.32 บาท
…
ผู้ถือหุ้นรายใหญ่
รายชื่อกรรมการ